Document ID: 32014D0233

DEĊIŻJONI TAL-KUNSILL
tal-14 ta' April 2014
li temenda d-Deċiżjoni 2013/488/UE dwar ir-regoli tas-sigurtà għall-protezzjoni ta' informazzjoni klassifikata tal-UE
(2014/233/UE)
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea u b'mod partikolari l-Artikolu 240(3) tiegħu,
Wara li kkunsidra d-Deċiżjoni tal-Kunsill 2009/937/UE tal-1 ta' Dicembru 2009 li tadotta r-Regoli ta' Proċedura tiegħu (1), u b'mod partikolari l-Artikolu 24 tagħha,
Billi:
(1)
L-Appendiċi B għad-Deċiżjoni tal-Kunsill 2013/488/UE (2) fih tabella ta' ekwivalenza tal-klassifikazzjonijiet tas-sigurtà.
(2)
Ir-Renju Unit innotifika lis-Segretarjat Ġenerali tal-Kunsill dwar bidliet fil-klassifikazzjonijiet tiegħu tas-sigurtà.
(3)
Għalhekk huwa meħtieġ li tiġi mmodifikata d-Deċiżjoni 2013/488/UE kif meħtieġ;
ADOTTA DIN ID-DEĊIŻJONI:
Artikolu 1
L-Appendiċi B għad-Deċiżjoni 2013/488/UE huwa sostitwit bit-test li jidher fl-Anness għal din id-Deċiżjoni.
Artikolu 2
Din id-Deċiżjoni għandha tidħol fis-seħħ fil-jum tal-pubblikazzjoni tagħha.
Magħmul fil-Lussemburgu, l-14 ta' April 2014.

Labels: 12
11
15
18